ming030890/wiki-yue-high-quality huggingface dataset:
安大略省

安大略省（粵拼：on1 daai6 leok6 saang2，英文同法文：Ontario，英文發音：/ɒnˈtɛərioʊ/，法文發音：[ɔ̃taʁjo]，莫鶴文：Kaniatarí:io，意思係 ｢靚湖｣），簡稱安省（粵拼：on1 saang2），係加拿大東部一省，首都係多倫多。安大略省東邊係魁北克省，西邊接緬尼吐巴省，北邊臨哈德遜灣，而南邊就係五大湖，五大湖一帶又即係安大略省人口同經濟主要所在地方。總面積約107萬平方公里，加拿大嘅首都渥太華都喺安大略省。安大略省係加拿大人口最多嘅省份，根據2022年統計，安大略人口有大約1422萬人，佔全國 38.5%。
｢安大略｣ 係易洛魁話，加拿大政府話本詞係 kanadario，意思係 ｢閃閃令嘅水｣，但係原住民話個詞其實係解 ｢靚湖｣。
安天努斯

安天努斯（英文：Antinoüs）係希臘神話裏面嘅一個角色。
安天努斯有喺奧德修記當中出場。佢性格自大又心哋唔好。
安大略教育制度

安大略教育制度有幼稚園、小學、中學、大學、社區學院同職業培訓學院。有英文學校同法文學校。
學校亦可以分公校、天主教學校同私校。中小學程度嘅天主教學校嘅經費都係公帑畀，技術上都可以算係一種公校，但係因為歷史原因，由普通冇宗教背景嘅公校分咗出嚟（以前叫 separate schools），淨係天主教徒先可以讀。

幼稚園
喺安省，4至5歳嘅細路可以讀幼稚園（英文：kindergarten；法文：maternelle 或者 jardin d’enfants），幼稚園冇規定要讀，不過如果讀嘅話係免費教育嘅一部分。幼稚園分低班（junior kindergarten，JK）同高班（senior kindergarten，SK）。

中小學
滿6歳嘅細路一定要讀小學。第1班（英文：Grade 1；法文：1e année）至第8班算係小學，亦有叫第7同第8班做初中（英文：middle school，以前叫 junior high）。安省係英語為主，母語唔係法文嘅人如果揀送仔女入法文學校，通常會話送仔女去 ｢讀 French immersion⌋。
第9班至12班係中學。以前公立中學學校會叫 collegiate institute（其實即係 college 嘅複雜化），而今都係叫 secondary school。中學以前仲有13班，2003年取消咗。
管理公立同天主教中小學嘅機構叫教育局（英文：school board，法文：conseil scolaire）。

專上教育
安省嘅專上教育分大學、社區學院同職業培訓學院（career college，官方簡稱 PCC）三種。
大學分立法成立同特別審批嘅兩種。私立教學機構可以喺乎合某啲條件嘅情況之下，經過審批之後，批准用 ｢大學｣ 嘅名義運作，呢啲大學嘅規模可以好細。
安奭奐

安奭奐（粵拼：on1 sik1 wun6，韓文：안석환，1959年11月1號—），係大韓民國嘅一個男演員。
安大略省警察

安大略省警察（英文：Ontario Provincial Police，法文：Police provinciale de l'Ontario），通常叫安省省警，係加拿大安大略省嘅省級警察部隊。根據安大略省《1949年警察法》，安大略省警察嘅職責包括：
巡邏省內高速公路；
行使《1946年酒類牌照法》賦予嘅職權；
進行犯罪調查；
為安大略省內缺乏市級警察部隊嘅城鎮維持治安。
安大略半島

安大略半島（粵拼： on1 daai4 leok6 bun3 dou2，英文：Ontario Peninsula，法文：Péninsule de l'Ontario）位於加拿大安大略省嘅最南部，係加拿大最南端半島。安大略半島兩面臨五大湖，東側同北側分別分出布魯斯半島同尼亞加拉半島兩個更加細嘅半島，西南部嘅末端隔底特律河、聖克萊爾河同聖克萊爾湖相望美國密西根下半島，布魯斯半島隔曉倫湖同馬尼圖連島相望，尼亞加拉半島東面隔尼亞加拉河同紐約州相望。
安大略半島嘅大部分地區都屬於魁北克市-温莎走廊，係全加拿大人口最稠密、經濟最繁榮嘅地區，倫敦市、温莎市等重要城市都喺度。喺佢嘅安大略湖段湖岸更係有以多倫多為中心嘅金馬蹄地區，加拿大最大嘅城市群，北美嘅主要都市帶之一。

喺邊
隔開安大略半島同埋密西根下半島嘅聖克萊爾湖，聖克萊爾河同底特律河嘅陸地衛星圖。
安大略半島位於加拿大安大略省最南部。安大略半島走向西南，西臨曉倫湖，東濱安大略湖，南為伊利湖，西南部嘅半島末端隔底特律河、聖克萊爾河同埋聖克萊爾湖同密西根下半島相望。安大略半島嘅東側有尼亞加拉半島，往東向美國紐約州延伸，至尼亞加拉河與紐約州相望，而北側就有布魯斯半島，往西北伸入曉倫湖同馬尼圖連島相望。

氣候
安大略半島處於炎夏亞型溫帶大陸性濕潤氣候（Dfa）同暖夏亞型溫帶大陸性濕潤氣候（Dfb）嘅交界線，其中艾塞克斯縣、查塔姆-肯特同埋大多倫多及咸美頓地區、尼亞加拉半島嘅部份區域屬於炎夏亞型氣候，剩低其他大部份嘅區域屬於暖夏亞型氣候。好似加拿大南部其他地區噉，安大略半島夏季温度暖至熱，降雨正常，有時會刮帶埋冰雹、破壞性風、旺季時甚至龍捲風嘅雷暴。冬季温度寒冷，降雪可以有時好豐富，特別係喺雪帶，不過有好多嘅回暖潮時不時提返高氣温。
周祖謨

周祖謨（謨讀無，粵拼：zau1 zou2 mou4；1914年11月19號—1995年1月14號），字燕孫（jin1 syun1），係中國嘅語言學者。
佢唔用近代嘅語言學理論，而係立足中國嘅音韻學、訓詁學傳統，喺呢個範圍內搞嘅研究質量好高。

生平
周祖謨原籍浙江杭州，但喺北京出世大。
1932年入學北京大學，1936年畢業。畢業論文係《篆隸萬象名義中之原本玉篇音系》（《問學集》收錄），同同時期河野六郎嘅畢業論文一樣攞同樣嘅題材。畢業後佢就職喺南京嘅中央研究院歷史語言研究所，1937年返北平（北京）見屋企人，咁啱抗日戰爭爆發，因爲噉滯留喺北平，於是去輔仁大學教書。
戰後嘅1947年就任爲北京大學中文系嘅副教授（1950年做教授）。中華人民共和國成立後亦繼續喺北京大學教書。

主要著作
《漢魏晉南北朝韻部演變研究》（同羅常培共著，科學出版社，1958年）根據押韻資料研究漢代到南北朝嘅音韻變化，原本預定全四冊，但只出版咗第一分冊（漢代部分）。
《廣韻校本》同《廣韻校勘記》（商務印書館，1938年）係以澤存堂本嘅《廣韻》爲元本，訂正咗錯誤而成嘅著作，而家市面賣嘅《廣韻》通常係基於呢個版本。
《唐五代韻書集存》（兩冊，中華書局，1984年），呢部著作收集咗從敦煌等地發現嘅30種切韻系韻書，解說咗後影印出版，呢部著作雖然集大成，但印刷質量非常之差。
《方言校䇳》（巴黎大學北京漢學研究所，1951年，之後科學出版社，1956年）係傳統嘅《方言》研究嘅集大成，佢收集諸多版本，做咗校勘，係部重要著作。呢類著作仲有《爾雅校䇳》（1984年）、《釋名校䇳》（《文史》47期，1998年）、《洛陽伽藍記校釋》（1956年）。
周祖謨嘅主要論文當中有15篇出版爲《漢語音韻論文集》（商務印書館，1957年），之後有含埋呢啲文章嘅《問學集》（兩冊，中華書局，1966年）。《問學集》收埋有關《切韻》成立嘅基本論文，有名嘅如《切韻的性質和它的音系基礎》。
仲有以下論文集。
《周祖謨語言文史論集》（浙江古籍出版社，1988年）
《周祖謨學術論著自選集》（北京師範學院出版社，1993年）
《周祖謨語言學論文集》（商務印書館，2001年）
《周祖謨文字音韻訓詁講義》（天津古籍出版社，2004年）
《周祖謨文選》（北京大學出版社，2010年）
周竪峰

周竪峰（Ernie Chow，1996年7月25號—），香港中文大學學生會前會長，學生，社運人士。讀過金文泰中學，目前就讀中大四年級。而家已由中國語言及文學系轉去讀政治與行政學系，網台MyRadio，《學生主場》主持。

被社民連衝擊
2016年七一遊行期間，周竪峰同社民連人士爆發衝突，當事人重有吳文遠、陳德章。晚上10點9左右，中大學生會收到消息，話有班友衝出遮打花園對出馬路，隨即趕去現場了解，計劃作出相應安排。學生會到場後，發現社民連呼籲人群返上行人路，方便開記者招待會。之後，學生會成員同吳文遠，梁國雄理論，質疑點解要群眾衝出匯豐總行對出馬路後重要去舊立法會門口。理論其間，周竪峰會長指一度受到社民連人士包圍同拳打腳踢，甚至個背包遭粗暴扯爛，又有人企圖將學生會幹事推入水池。眾人喺皇后像廣場外擾攘超過10分鐘，周竪峰避走時被多人追隨指罵，最後喺旁人掩護下到港鐵站離去，事件至平息。
7月2號，香港大學學生會校園電視Facebook上有條片，證明吳文遠打周竪峰背脊。
7月2號，《明報》發佈片段中所見，陳德章側身撞向周竪峰，周高呼：「你隻腳做咩」。
7月3號，梁國雄認為拳打腳踢指控非常嚴重，希望周竪峰報警。夜晚，周竪峰回應指明白眾人義憤，並勸籲各方勿以仇恨自我吞噬，指社民連成員對自己拳打腳踢，唔代表眾人都要用拳頭還擊 。

怒罵普通話男
2017年9月7號，有大陸留學生「違規使用民主牆」學生會試圖阻止，但周竪峰隨後同人哋鬧交。管理民主牆嘅中大學生會話，民主牆係同學自由張貼資訊嘅地方，同學無權阻擋，同破壞其他人所貼。（早前記招話容納港獨）
周竪峰頂唔順路人挑釁，用粵語辱罵並好激動，連串向對方進行言語侮辱，人身攻擊
警告！本鬧劇含大量粗口、種族仇恨同政治內容。
主角：周竪峰。第二男主角：普通話男。配角：學生會白杉男，藍杉女，同廣東話男。

影片由一班人貼簡體字海報上民主牆開始。海報上面寫丑成这样还学人 搞独立 傻逼，即「樣衰到咁仲學人搞港獨，戇㞗」。

周竪峰同學生會成班人一直旁邊觀察，嗰陣就有條友用唔純正廣東話（下稱廣東話男）問學生會點解唔清理港獨海報。

學生會（女聲，藍杉女）解釋：你哋唔可以遮住...我哋會有公告架啦...。

學生會（男聲，白杉男）就話：8點鐘無人黎認領...我哋會收返...。

藍杉女話：係瘌...即係Lea啲（港獨海報）我哋都會清埋...。

藍杉女答：因為遮住人地。廣東話男即話：好囉，重新癡囉。

學生會二人話：好，好....好，廣東話男即去做。

周竪峰再三催促廣東話男：快啲清啦，阻住人啦...快啲清啦，阻住人啦...。（幾十秒後，全片進入高潮。）

周竪峰，普通話男兩個開始疊聲爭執。周竪峰怒吼：點清呀，睇唔睇到(手指同時指向民主牆上方)。

普通話男重複話：違憲的，你們不清；周竪峰即高聲講鬧佢：你蠻架，知唔知八點清呀(同時走向前，並手指同時指向民主牆規則)，屌你老母。，普通話男：獨立...
普通話男聽到粗口即問：Hey！屌你老毛（以粵語讀成「雕理盧毛」：diu1 lei5 lou4 mou1）你說甚麼？
周竪峰爆seed，聲如雷：我屌你老母咪屌你老母囉，我屌你老母呀~~
普通話男挑釁：這就是港獨，錄下(用手機鏡頭指向周生影佢個樣)，接連講：這就是你們的素質，錄下
周竪峰仲爆seed：錄啦，屌你老母(記得母字發聲提高拉長)。

普通話男冇出聲，手臂伸直，鏡頭貼近周生頭部方向。周生即面容扭曲，回頭怒吼：我屌你老母臭閪！攔返中國啦，中國人...支那人...攔返支那啦。

普通話男繼續影，周生繼續鬧：屌你老母，支那人。支那人！屌你老母，支那人呀~~支那人食屎啦~。之後有幾把聲（有男有女，粵語普通話都有）話：報警啦！
周生已被學生會拉開兩三米遠，但周轉身回望仲鬧：報警鴉屌你老母，唔報正契弟，快撚啲報，支那人！屌你老母，快撚啲報呀，叫警察拉我鴉契弟。

全劇完。
周禮茂

周禮茂（粵拼：zau1 lai5 mau6；英文：Thomas Chow；1958年5月26號—），係香港填詞人同廣播人。佢做過商業二台節目總監，依家係新城電台創作顧問。
周秀蘭

周秀蘭（Elaine Chow Sau Lan，1961年4月1號—）係香港前女演員，前夫係男演員劉少君。
周立新

周立新，香港親中派政治人，香港再出發大聯盟發起人之一。
周禮站

周禮站係釜山地鐵2號線沿線嘅一個地底車站，喺韓國釜山廣域市沙上區周禮洞（韓文：주례동）。

車站結構
站體係2面2線側式月台嘅地底車站，等車月台有月台幕門，有8個出口。
呢個站冇辦法轉對向嘅列車。

史
1999年6月30號：落成啟用。
周程宇

周程宇（Vitas Chau Ching Yu，1994年12月15號—）係香港男藝人同生意人，曾經係香港田徑運動員。

讀書時期
周程宇畢業喺天主教伍華小學同天主教伍華中學，之後讀香港專上學院服務管理高級文憑，再入讀香港理工大學物業管理學系。
佢讀中一嗰陣已加入學校田徑隊，曾參與好多場公開比賽，2013年更喺香港業餘田徑總會主辦嘅「香港田徑錦標賽2013」中以「14米95」嘅成績刷新嗰時港青三級跳遠紀錄。

演藝事業
2017年，周程宇透過無綫電視旗下網上直播兼社交平臺 big big channel 同清談節目《＃後生仔傾吓偈》，做其中一位意見領袖。

搞生意
2016年，周程宇創立自家品牌 Uni-Audio，專門喺網上發售特色耳機。
2018年頭，佢亦創立市場策劃公司 Pulse Smarketing & PR Limited，主要工作範疇係網絡紅人推廣、意見領袖廣告構思同提供專業模特兒等。
2020年尾，Vitas同朋友創立清潔公司 Cleaning Duck Limited，主要範疇包括冷氣清洗、冷氣安裝同維修、消毒服務等。
子朝

子朝，宋國公子，出名靚仔，做過衞國大夫。子為姓，朝為名。公子之故，又稱公子朝，宋國之故，又稱宋朝。
佢同衞國公姬元，同姬元老婆南子，有非常深轇輵。姬元好男色，寵愛子朝，子朝又同南子私通，又同姬元老母宣姜私通。子朝曾經叛亂，趕姬元出國。姬元返來，佢就逃亡。因為南子又掛子朝，姬元又召佢返衞國，並且建造埋宮殿。
孔丘曾經講過子朝美貌。論語雍也有寫。
子曰、不有祝鮀之佞而有宋朝之美、難乎免於今之世矣。
子爵

子爵係五級爵位入面尾二高嗰級。呢個稱呼源自中國周代嘅五等爵「公、侯、伯、子、男」，近代開始亦用嚟對應歐洲貴族爵位制度入面，由低數上嘅第二級，喺伯爵下面，男爵上面。
子洲

子洲係中國陝西榆林一個縣，總面積2043平方公里，人口31萬。
子熙

子熙（？—？），尊號宋煬公，係宋國第六任君主，同時係宋丁公子申細仔、宋前閔公子共個細佬，在位約十六年。
因為大佬子共唔傳畀兩個仔而傳位畀佢，所以令到子共個細仔子鮒祀好嬲。後嚟侄仔子鮒祀殺咗子熙佢。
增田順一

增田順一（粵拼：zang1 tin4 seon6 jat1；日文：増田 順一(Masuda Jun'ichi)；1968年1月12號—）係日本遊戲開發者、遊戲音樂作曲家。以創作遊戲寵物小精靈系列嘅音樂而知名。
增田繁人

增田繁人（1992年6月11號—）係日本足球員，司職後衞，效力秋田藍閃電。
增谷幸祐

增谷幸祐（1993年7月1號—）係日本足球員，司職後衞，效力FC琉球。
增矢理花

增矢理花（1995年9月14號—）係日本足球員，踢前鋒，曾經喺2014～2017年間為日本女子足球代表隊出場15次，入咗3球。
增谷康紀

增谷康紀，係日本嘅一個男配音員。

配音作品一覽
呢個表唔完整，歡迎加料。
增田裕生

增田裕生 ，係日本嘅一個男配音員。

配音作品一覽
呢個表唔完整，歡迎加料。
增田誓志

增田誓志（1985年6月19號—）係日本足球員，司職中場，曾經喺2012年爲日本足球代表隊出場1次。
增進建造模型

增進建造模型（英文：incremental build model）係軟件開發嘅一種做法，指將想整嗰隻軟件分做若干部份，然後重複「整其中一部份→攞嗰部份俾消費者用同攞意見→準備整下一部份」噉嘅步驟，一路直至整好成隻軟件為止。一般認為，呢種做法能夠有效噉喺大型嘅軟件開發項目當中減低風險。
增長投資

增長投資（growth investing）係投資策略一種，指個投資者集中買一啲升值潛力高嘅股票：採用增長投資嘅投資者著眼於市場同公司嘅增長潛力－佢哋會分析唔同產品嘅市場，睇吓邊啲產品嘅公司喺未來最有增長潛力，再（用基本分析嘅結果同過往股價等嘅指標）睇吓呢啲產品嘅公司當中邊間最似會增長，然後就買入嗰啲公司嘅股票。廿一世紀初嘅研究指，增長投資嘅表現（長遠嚟講賺到幾多錢）冇價值投資咁好。
墟

墟，中國北方叫集或者集市，係人敘埋，做買賣交易嘅地方。有攤擋、地鋪賣貨，貨嘅款式有農產品，各種商品物品。

以前嘅墟
睇產品大細係農作物豐收時間，大概係秋收時間。墟唔係好似而家啲街市經常有，而係「墟期」先有；所以要趁住墟期買嘢（「趁墟」，中國北方叫「趕集」）。墟期通常係初一或黃曆十五，不過各處鄉村各處例，無固定。
安宰孝

安宰孝，係大韓民國嘅一個男藝人同埋歌手。
安定門大街

安定門大街大多數喺東城區入面，凈得安定門外大街北邊有些少部份屬朝陽區。

敘述
馬路分開咗東、西、內、外四條：
東西走向：全長3.5km，闊12米，2車道，凈畀從西向東行。
南北走向：全長3.1km，闊22～36米，雙向4～6車道，馬路南窄北闊。

安定門大街嘅四條道路，起點到終點
安定門西大街：從德勝門東大街同舊鼓樓大街嘅交界開始，一直向東去到安定門內、外大街嘅交界。
安定門東大街：從安定門內、外大街嘅交界開始，一直向東去到東直門北大街。
安定門內大街：從鼓樓東大街同交道口南、東大街嘅交界開始，一直向北去到安定門西、東大街同北二環中路嘅交界。
安定門外大街：從安定門西、東大街同北二環中路嘅交界開始，一直向北去到北三環中、東路同安定路嘅交界。
安室奈美惠

安室奈美惠（粵拼：on1 sat1 noi6 mei5 wai6，日文：安室奈美恵，1977年9月20號—），係日本女性流行音樂歌手，喺沖繩那霸沖繩紅十字醫院出世，1992年出道之後，喺日本內外都受到歡迎。
2018年9月15號安室參加沖繩縣為渠舉辦嘅★「WE ❤ NAMIE HANABI SHOW 前夜祭] ，安室當晚獻唱咗8首歌曲，最後以一曲《How Do You Feel Now?》向歌迷道別，結束25年嘅歌手生涯。9月30號安室嘅工作室團隊關閉咗安室嘅臉書、官網、歌迷會網頁及網上商店，原計劃關埋Youtube頻道，但團隊收到各方希望保留嘅要求，最終決定保留頻道，計劃喺11月1號以全新名稱延續。
安定邨

安定邨係香港嘅一條公共屋邨，喺新界屯門屯門鄉事會路2A號，一共有6座樓，1980年入伙，係香港第100條公共屋邨。
安定門站

安定門站（粵拼：on1 ding6 mun4 zaam6；簡化字：安定门站）係北京地鐵2號綫嘅車站，1984年9月20號開始營運，位置喺東城區安定門內、外大街同北二環中路嘅交界。
大學堂

大學，大清時一律叫大學堂，好似京師大學堂、北洋大學堂、山東大學堂、山西大學堂。
香港大學
香港大學大學堂，香港大學嘅法定古蹟
大學站

日本松浦鐵道西九州線嘅大學站，位於九州長崎縣佐世保市川下町，鄰近長崎縣立大學。
大學城華工路

大學城華工北路：從大學城內環東路（中心湖公園東南邊）開始，一直到大學城中環東路。
大學城華工南路：從大學城中環東路開始，一直到大學城外環東路（嶺南印象園近新造渡口）。
大學城站

大學城站 (天津)：天津地鐵3號線起緊嘅車站。
大學城站 (深圳)：深圳地鐵5號線（環中線）嘅車站。
大學城站 (重慶)：重慶軌道交通1號線嘅車站。
大學城站 (仁川)：仁川地鐵嘅車站。
大學城站 (昆明)：昆明軌道交通1號線起緊嘅車站。
大學城站 (伊利諾伊州)：Metra電鐵線嘅車站。

同佢差唔多名嘅地鐵站
大學城北站：起緊廣州地鐵4號線嗰陣嗌過「大學城站」嘅名嘅車站。
大學城南站 (廣州)：廣州地鐵4號線嘅車站。
大學城南站 (昆明)：昆明軌道交通1號線起緊嘅車站。
松江大學城站：上海地鐵9號線嘅車站。
良鄉大學城站：北京地鐵房山線嘅車站。
良鄉大學城北站：北京地鐵房山線嘅車站。
良鄉大學城西站：北京地鐵房山線嘅車站。
大學教育資助委員會秘書處

大學教育資助委員會秘書處，係香港政府部門，屬教育局旗下，負責幫大學教育資助委員會就住香港高等教育發展同撥款向政府畀意見。
大學會堂

大學會堂（Academic Community Hall，簡稱AC Hall，以前叫大專會堂）係個香港嘅會堂，響香港九龍塘窩打老道香港浸會大學善衡校園裏面，近住九龍塘站。
有唔少享譽國際同香港唔同類別嘅藝術表演團體或人士響大學會堂演出過，表演項目包括流行音樂會、古典樂曲、舞台劇、電視特備節目同電影首映禮咁。

史
大學會堂前稱大專會堂。1960年代尾，香港浸會大學前身香港浸會書院嘅第一任校長林子豐博士，提出起一個會堂，用嚟舉行各類學校典禮。1970年，佢捐出50萬港元用嚟起會堂，由香港建築師甘銘（Eric Cumine）負責呢單建築工程。1971年，林子豐博士響開工之前逝世，校方為表揚佢嘅貢獻，決定擴大禮堂嘅規模，起林子豐博士紀念大樓。校方希望該會堂落成之後，能夠成為大學同鄰近社區嘅文化中心同聯繫。
大專會堂響1978年5月啟用，成為當時缺乏藝術表演場地嘅香港之中，其中一個主要嘅藝術表演場地。1994年，香港浸會學院改名為香港浸會大學，大專會堂亦都改名做大學會堂至今。

建築
大學會堂由正門去入口嘅闊梯級，係會堂嘅獨特標記。大學會堂內有演奏廳、大堂、小食店、貴賓房同幾個展覽場地等設施。演奏廳一共有1,346個紅色嘅座位，鋪埋木地板。
安彦考真

安彦考真（1978年2月1號—）係日本足球員，打前鋒位置，效力YSCC橫濱。
安庶庇

安庶庇（英文：Robert Daly Ormsby，1846年—1927年），係香港第二任工務司（發展局前身），1897年到1901年在任。
香港安庶庇街個名就係紀念佢。
安平區

安平區係臺灣臺南市卅七個政區之一，臺南市政府永華市政中心同臺南市議會永華議事廳就喺呢度，同新營區共為臺南市嘅行政中心。
安康天皇

安康天皇（粵拼：on1 hong1 tin1 wong4，401年—456年），係傳說日本嘅第20代天皇，在位三年就遇刺身亡。
安康富強機場

安康富強機場（粵音：on1 hong1 fu3 koeng4 gei1 coeng4）係喺中國陝西嘅一個機場，喺2020年嗰陣起好兼且開放畀人用嚟搭飛機。
寫意畫

寫意畫係中國畫嘅一種，特色係單純要求神似，唔要求畫啲清楚細節，好多時仲會用撥墨嘅方法大刀闊斧噉畫一大片嘅面積。某程度上可以算係相對於工筆畫。
寫生

一個人喺香港深水埗街頭寫生。
寫生（sketching）係指直接對住想畫嘅嘢進行描繪嘅一種畫畫方法。寫生通常唔會係成品，而只係為作品搜集素材而畫嘅，不過又有啲畫家會以寫生做作品嘅主要部份。
寫畫舖

寫畫舖，舖一種，畫師會喺舖入面，同人寫畫。
英文叫painter's shop。
寫真集

寫真集即係相集，係幾張相編輯成印刷品書籍之類嘅出版物，通常唔係自家屋企整出嚟。而家數碼技術，寫真集出CD或者上個人網誌都叫做寫真集。
寫真集個名由日文來，寫真係相咁解。1980年代到1990年代，初時寫真集專指日本女演員剝光豬相集，後尾香港女星祼體相集都叫寫真集。
寬仁親王

寬仁親王（日文：ともひとしんのうTomohito shin nō，1946年1月5號—2012年6月6號）係日本皇室前成員，三笠宮崇仁親王大仔，生前係日本天皇第六順位繼承人，尊稱係「寬仁親王殿下」，花名「鬍子殿下」。
響2012年因為末期喉癌而死咗，終年六十六歲。
雖然佢係崇仁親王大仔，本身係要繼承三笠宮當主地位，但係因為佢先前成立「三笠宮 寬仁親王家」，從三笠宮分家，實際上已經唔屬於三笠宮；再加上佢比老豆崇仁仲要早四年死，所以佢嚴格嚟講係唔屬於三笠宮。

生平
1946年1月5號佢響神奈川縣三浦郡葉山町三笠宮御假寓所出世，係崇仁親王同親王妃百合子共同嘅第二個細路，第一個仔。
佢先後入讀聖心女子學院幼稚園、學習院初等科、學習院中高等科，最後入讀學習院大學。響老豆嘅「放任主義」教育下，寬仁自細就唔重視成績，鍾意運動多過讀書。
1966年，由於佢已經夠二十歲，所以就行成人禮，獲封菊花大綬章。
1968年，學習院大學法學部政治學科畢業，攞到政治學士學位。響同年4月去到1970年8月嘅兩年間，佢到英國嘅牛津大學留學，係二戰後第一位出國留學嘅日本皇室成員。留學初期英文差過嚿屎，淨係聽得明某啲日常用語，後嚟先至有改善。佢響留學期間曾經同當時係英國王儲嘅查理斯三世同佢老豆愛丁堡公爵菲臘親王見面。
1970年攞到學位之後返日本，後嚟佢亦有份參加1972年冬季奧林匹克運動會同埋嬒沖繩搞嘅1975年世界博覽會。
受到三伯父高松宮宣仁親王影響，寬仁親王都積極參加公共事務，特別關心傷殘人士活動。另外因為留過學，所以亦對國際事務有興趣，曾經出任日英協會名譽總裁。
由於佢認為皇室成員身份有好多框架困住，令到佢曾經響1982年發表「皇籍脫離發言」，引起轟動。大伯昭和天皇就同佢講：「唔好辜負人民對皇室嘅期望，要努力實現佢哋嘅願望。」後嚟寬仁都冇脫離皇室。
寬吻凱門鱷

寬吻凱門鱷（Caiman latirostris）係一種分佈響南美洲局部地區嘅鱷魚品種之一。主要住響紅樹林同其他淡水濕地。「寬吻」（即係個口好闊咁解）係佢嘅主要生理特徵。身體主要係橄欖綠色，但亦會隨氣候而產生改變。主要食蝸牛等無脊椎動物為主，但亦可以將龜殼咬開。由於非法捕獵，同埋棲息地不斷減少，寬吻凱門鱷嘅數目開始越來越少。
寬仁

寬仁係日本後一條天皇嘅一個年號，相當於公元1017年到1021年，前後總共5年。
寫我深情

《寫我深情》（Shakespeare in Love）係套英國嘅劇情片、傳記電影，喺1998年12月3號上畫。呢套戲片長123 分鐘，票房有289,300,000 美金。
寬和

寬和係日本花山天皇嘅年號，相當於公元985年到987年，前後總共3年。
寰宇路

寰宇路（粵拼：waan4 jyu5 lou6）係中國廣東廣州嘅三條東西走向道路，喺黃埔區官洲東北。

敘述
呢三條馬路當中，雖然條條都係闊11米嘅雙向2車道，但佢哋都帶數字做名，而且長度唔同。最長係寰宇三路，有960m咁長；最短係寰宇二路，得280m咁短。

寰宇路嘅三條道路，起點到終點。
寰宇一路：從星際二路開始，一直去到星島環南路。
寰宇二路：從寰宇二路開始，一直去到星島環南路。
寰宇三路：從星島環北路開始，一直去到螺旋大道。

史
呢條馬路喺2008年開發官洲嗰時起，直到2011年官洲開放時開通。
寮肚村

寮肚村（英文：Liu To Village），係香港新界青衣島寮肚一笪地方，喺大清中葉開村，係島上面其中一條最古老嘅村，1990年代有約莫三百個村民。
寰宇一家

寰宇一家（英文：oneworld）係全球第三大航空聯盟，1999年2月1號成立，初時總部位於加拿大溫哥華，其後喺2011年5月26號正式宣佈將總部搬去美國紐約市。聯盟入面嘅航空公司同埋附屬航空公司喺航班時間、票務、代碼共享、乘客轉機、飛行常客計劃、機場貴賓室同埋降低支出等多方面進行合作。
寰宇一家現時喺大概150個國有大概700個航點，每日航班數目接近9000次，以超過2200嘅機隊接載超過3.3億名乘客。
寵愛Pet Pet

《寵愛Pet Pet》（英文：My Pet My Angel）係香港無綫電視製作嘅時裝電視劇，喺2023年8月首播，由林夏薇同周嘉洛領銜主演，並由姜大衞、黃子恆、古佩玲、徐榮同陳庭欣聯合演出，監製陳耀全。套劇用獸醫同「動物讀心師」做主題。
寮肚橋

寮肚橋係香港新界葵青區一條行車橋，跨過青衣島寮肚谷，係香港少數跨山谷嘅橋。橋上面係行車馬路，係青衣西路一部份。
廣州國際港航中心

（英文：Guangzhou International Port & Shipping Center），又叫華南國際港航服務中心（South China International Port & Shipping Service Center），係中國廣東廣州嘅高樓大廈，喺黃埔區黃埔大道東983號（蠏山地區，太古可口可樂工廠斜對面）。

負責方
呢間大廈係由廣州海港明珠實業嚟負責開發，廣州市設計院同埋廣州協安建設工程有限公司嚟負責設計，廣州海港地產嚟負責起呢棟大廈。

逳手同落成時間
呢間大樓喺2013年5月30號開始逳手，2017年5月15號，大樓正式起好嗮。
廣州國際體育演藝中心

（英文：Guangzhou International Sports Arena，簡寫GISA）係中國廣東廣州嘅一間大型體育館，喺2008年10月15號喐手起，2010年8月30號起好，位置喺黃埔區蘿崗鎮，香雪三路同香雪四路之間、開創大道以北、香雪大道西以南嘅位置。呢間體育場係廣東第一間按NBA國際標準設計嘅籃球館，亦係繼北京嘅五棵松體育館、上海世博會演藝中心之後，第三間將體育、演藝活動整埋一齊嘅大型綜合場館。
個樣睇落去同北京嘅鳥巢差唔多，但佢係多咗個蓋嘅鳥巢。
廣州國際金融中心

2007年10月22號，廣州西塔定名為廣州國際金融中心。
2010年10月15號，廣州國際金融中心開放。
廣州國際企業孵化器

2005年12月：被列入留學人員廣州創業園廣州國際企業孵化器園區。
2006年5月：俾中國民營科技促進會評審委員會評審做全國先進科技產業園。
2006年12月：經國家科學技術部批准而成為國家高新技術創業服務中心。
2009年10月：俾廣州市人民政府加做「廣州市勞動關係和諧工作園區」嘅稱呼。
廣州國際城市創新獎

廣州國際城市創新獎（粵拼：gwong2 zau1 gwok3 zai3 sing4 si5 cong3 san1 zoeng5；簡化字：广州国际城市创新奖；英文：Guangzhou International Award for Urban Innovation），簡稱廣州獎（gwong2 zau1 zoeng5；广州奖；AWARD Guangzhou），係世界城市同地方政府聯合組織（UCLG）同埋世界大都市協會整嘅最高獎項，佢係用嚟表揚城市同地區政府喺城市創新領域入面嘅成功實踐。呢個獎喺2012年11月16號正式開始搞。呢個獎係世界第一個由地方政府要喺世界城市嘅好多個邊組織嚟一齊整嘅國際獎。

幾耐先至搞？搞幾多個獎？
廣州國際城市創新獎係每兩年頒一次，而且每次頒5個獎。凡係攞咗廣州獎嘅人就有US$20000獎金同得獎證書。

獎項標記
廣州獎嘅標記係由簡體字嘅「广」字同「州」呢兩個字整出嚟，個樣就好似間高樓大廈噉，而間高樓大廈就係城市嘅其中一個緊要嘅特徵；而呢個方案既體現咗「廣州」呢個東道主，又話清楚「城市」呢個主題。而主體嘅頂就好似個樓梯級噉，重向上凸出去。啫係話有進步同創新噉解。而標記嘅顏色方面，用咗既清爽又活潑嘅藍色，重通過藝術化處理咗嘅「广州」呢兩個字，形成間摩天大樓嘅樣；獎項嘅口號係「創新成就未來」。

成立
呢個獎其實喺2011年6月，嗰時做緊廣州市嘅市長——萬慶良（而家俾人捉咗）用聯合主席嘅身份，喺摩洛哥剌八嗰邊辦嘅UCLG大會度發咗以「創新讓城市更美好」嘅主題演講，就話整國際城市創新獎，之後俾UCLG同世界大都市協會話掂，結果喺2011年12月，喺意大利費倫天拿開嘅UCLG世界理事會會議入面通過咗。而UCLG同廣州方面，都希望呢個獎變成「UCLG嘅諾貝爾獎」，而家廣州獎係永遠都喺廣州頒獎。

口號
廣州獎嘅口號係「創新成就未來」（簡化字：创新成就未来；英文：So Dreams Come True）。其中，中文口號就係高度話清楚乜嘢係國際城市嘅創新，將廣州獎推向全球城市合作發展嘅目標，而形成既響又有力嘅口號。而英文口號就係廣州獎喺世界人民追求城市創新發展嘅同時，重打算將來有個靚嘅發展希望。
廣州國際會展中心

，又嗌琶洲會展中心或廣交會展館，全名係廣州國際會議展覽中心，係中國廣東廣州一大型展館，2001年4月6號喐手起，2002年12月28號起好，位置喺海珠區新港東路同閱江中路之間嘅琶洲地皮範圍。
佢既係家陣全球最大嘅會展中心，又係成個廣州市嘅形象標誌建築同埋其中一個旅遊觀光景區。

成立初期
喺1993年，由於嗰時嘅廣交會流花展館（而家嘅流花路同人民北路嘅交界東北邊，東方賓館對面嗰度）俾中國國家外經貿部話唔夠用嚟搞每年嘅擴大業務，加上廣州重出現咗好多會展業務響度，而且重越嚟越多，甚至一年四季都冇停過咁滯；加上交通唔方便嘅因素。鑒於噉嘅嘢，中國國家外經貿部就話要將中國進出口商品交易會搬走，嚟辦啲比較犀利同埋有先進設施嘅世界級博覽會。結果噉就出咗「廣州國際會展中心」嘅嘢。

揀咗琶洲嗰邊起
後嚟廣州市政府收到中國國家外經貿部話要將流花展館搬走，佢哋就重新揀咗個地方嚟起，就喺琶洲嗰邊。而市政府噉揀呢度就係因為要開發琶洲島，嚟發展成以會展博覽、國際商務、資訊交流、高新技術研發同旅遊服務嘅主題，而有埋高品質居住生活功能嘅RBD型、生態型嘅新城市中心。甚至重喺中國內地講嘅「九•五」（1996年——2000年）工程入面，都講得好清楚吓。

開始逳手起
喺市政府揀咗地方，重調查話起琶洲會展嘅嘢之後，就喺1998年，佢哋辦咗建設用地規劃許可證，甚至喺1999年準備嚟負責設計。而工程方面，喺2001年4月6號正式開始逳手起，一直到2002年12月28號起好，嗰時先至起好嗮一期工程。而二期工程方面，喺2005年12月30號開始逳手起，一直到2007年底先至搞掂。而呢個展館嘅最後一期（三期）工程喺2006年7月31號開始逳手起，起到2008年3月21號搞掂嗮。

廣交會駕到
内文：中國進出口商品交易會
喺2003年之前，嗰時嘅廣交會冚唪唥都喺流花展館嗰邊搞展覽同埋出入口貿易。不過從2003年嘅第94屆廣交會開始，由於琶洲展館嘅落成，有部分展覽正式搬咗去而家嘅琶洲展館入面。而舊時嘅流花展館辦展覽，就一直到2008年2月底先至結束。

敘述
廣州國際會展中心一共分開咗3間展館響度，用咗71.3萬平方米嘅地嚟起。而佢分開咗A區、B區同埋C區。
展館A區
展館B區
展館C區
空中走廊

A區
總用地面積：43.9萬平方米
建築佔地面積：12.8萬方米
建築面積：39.4萬平方米
綠地面積：10萬平方米
道路、廣場、停車場用地：18萬平方米
2200個停車位
室外展場：2.1萬平方米
40米高，主體2層樓（有部分係6層樓）。
室內展廳：13萬平方米
長128米、闊90米
展位數量：
1樓7個、2樓5個、架空樓3個、9㎡展位：10200個

B區
總建築面積：差唔多39萬平方米
入面有展覽館、會議室、洽談廳同埋餐飲配套等區。
室內展館：12.8萬平方米
主體3層樓、部分夾層係5層樓
入面有13個展廳，可以搞到6500個標準展位。
展廳面積：12.8萬平方米
室外展場：1.36萬平方米

C區
佔地面積：10萬平方米
建築面積：21.7萬平方米
高47.5米，主體4層樓（夾層係8層樓）。
室內展廳：8萬平方米

交通
喺琶洲展館東南邊嘅琶洲站嘅A出入口
喺琶洲展館北邊嘅會展中心碼頭，平時唔對外。
地鐵：
8號綫：
新港東站（展館西南邊）
琶洲站（展館東南邊）
巴士：
國際會展中心站、會展中心北站、琶洲站、琶洲大橋南站
輪渡：
會展中心碼頭（凈係喺交易會期間服務）
海珠有軌：
會展西站（展館西北邊）
會展中站（展館正北邊）
會展東站（展館東北邊）
寶永大爆發

寶永大爆發（日文：宝永大噴火）係日本富士山喺寶永四年十一月廿三（1707年12月16號）嘅一次火山爆發，亦係史上暫時最後一次爆發。
寶正

寶正係吳越國王錢鏐嘅第三個年號，相當於公元926年到931年，前後總共6年。佢係吳越最後一個自己嘅年號。
寶湖道

寶湖道（英文：Plover Cove Road）係香港大埔一條路，由寶鄉街開始，去到廣福邨東北面，接住跨過林村河嘅行人橋，大致同廣福道平行。
寶湖道嘅「寶湖」係對船灣海英文名「Plover Cove」嘅雅譯。1960年代船灣海起船灣淡水湖，原址嘅船灣六鄉要搬到大埔墟嗰頭，叫六鄉新村，所以就將穿過新村嘅主要道路用「寶湖」命名。
寶湖道沿路主要係住宅，包括西面嘅寶湖花園同東面嘅廣福邨。大埔舊墟公立學校 (寶湖道)亦用咗「寶湖道」個名。
寶湖道籃球場

寶湖道籃球場，香港公園之一，遊樂場之一，喺大埔寶湖道，廣福邨邊，英文叫Plover Cove Road Basketball Courts。行政上歸大埔區。設施有籃球場，歸康樂及文化事務署管。
寶業路

寶業路 (廣州)：喺廣東省廣州市海珠區。
寶業路 (佛山)：喺廣東省佛山市順德區。
寶業路 (深圳)：喺廣東省深圳市嘅寶安區同龍華新區嘅交界。
寶湖道小型足球場

寶湖道小型足球場，香港足球場之一，喺大埔寶湖道，英文叫Plover Cove Road Min-soccer Pitch。行政上歸大埔區。設施有硬地球場，以及七人足球場。不過已經封閉。
大浪灣郊遊區

大浪灣郊遊區，香港公園之一，遊樂場之一，喺石澳大浪灣道，英文叫Big Wave Bay Picnic Area。行政上歸南區。設施有燒烤場。
大浪街道

大浪係中國廣東深圳龍華區下邊嘅一個街道，叫大浪街道，下轄9個社區。
大涌橋路

大涌橋路（Tai Chung Kiu Road）係香港一條行車馬路，嚮新界沙田城門河邊，石門交匯處同港鐵車公廟站之間。

事
2010年5月17號，大涌橋路近沙田鄉事會路沙田圍路出攞命交通意外，的士同小巴相撞，小巴撞爛個欄，跌咗落去行人隧道，1死6傷。
大海航行靠舵手

《大海航行靠舵手》係首中文紅歌，來自中國共產黨，郁文作詞，王雙印作曲，原唱者係賈世駿；1950年代開始流行，文化大革命嗰時最流行，目的為政治教育，歌頌毛澤東為主中共為次。

影響力
《大海航行靠舵手》見於20世紀60年代大陸中學課本（初中一年級《毛澤東思想教育》課本）封面上。 ；風行第三世界，據指世上曾有過百個國家同版本傳唱）。
文化大革命期間，林彪試過題詞中藉用其歌詞寫下「大海航行靠舵手，幹革命靠毛澤東思想」，少數人認為題詞為歌曲賦予新「政治生命」 ；原為哈爾濱歌劇院獨唱演員曲作者王雙印先後被選為全國人大代表、中共黑龍江省委委員、黑龍江省革命樣板戲劇團負責人同黑龍江省文化局副局長，重曾經受到江青接見。但1976年，「四人幫」倒臺後被隔離審查，撤銷黨內外一切職務並開除中國共產黨黨籍，要求佢交待同林彪，江青等人關係，直到1987年先恢復自由同黨籍。
大海男兒

《大海男兒》（Let's Sea）係香港電視娛樂製作嘅郊遊真人騷節目，2020年10月19號到10月30號逢禮拜一到五23:00－23:30喺ViuTV播，由出身《全民造星II》嘅吳啟洋（Phoebus）、歐鎮灝（George）、葉振弘（Marco）主持。節目主持會撐船去遊覽甕缸群島、橫瀾島同大蛇灣等等海上景點。呢套節目係導演劉諾衡（Mike）繼上半年播嘅《美女郊遊遊》之後另一套郊遊真人騷作品。

每集一覽
除咗第1集由製作組決定船長人選外，每集節目開頭三位主持會玩「海盜木桶」玩具，贏咗可以做船長，其他兩位主持就做水手。而第7集由於「海盜木桶」玩具失靈，之後三位主持猜包剪揼決定船長，由吳啟洋勝出，但呢集「船長簡報」規定三位主持中獲擔任船長嘅人需降為水手，並且係由嘉賓擔任船長。
大海蛇

大海蛇（英文：sea serpent）係多地嘅神話同傳說（例如希臘神話）入面提到嘅一種傳說生物，指一條生存喺海入面嘅大蛇。好多傳說都會講大海蛇襲擊船隻同殺死水手。
大涌道

大涌道（英文：Tai Chung Road）係香港荃灣嘅一條大馬路。佢北至青山公路荃灣段；南到荃灣路同埋海興路交匯嘅海興交滙處。其中一條響曹公潭開始嘅污水渠響佢下面通過。
峯泉

峯泉（韓文：봉천군／峯泉郡 Pongchŏn gun */?）係朝鮮民主主義人民共和國黃海南道嘅一個郡。
峰敦子

峰敦子 ，係日本嘅一個女藝人同埋配音員。
峴港國際機場

峴港國際機場（粵拼：jin6 gong2 gwok3 zai3 gei1 coeng4；越南文：Sân bay quốc tế Đà Nẵngm／𡑝飛國際沱㶞）喺越南中部峴港市，依家係越南嘅第三大機場（最大嘅機場係胡志明市新山一國際機場，第二係河內內排國際機場）。2007年，呢個機場服務咗200萬乘客。

航線
飛曼谷、星架坡航線。
峯香織

峯香織 ，係日本嘅一個女藝人同埋配音員。
峰岸由香里

峰岸由香里 ，係日本嘅一個女藝人同埋配音員。
峰度

峰度（kurtosis）係指一個概率分佈有幾「扁」。
峰林小鎮

峰林小鎮（粵拼：fung1 lam1 siu2 zan3），又嗌九龍小鎮（gau2 lung4 siu2 zan3），喺英德九龍鎮巖下村近水邊河西，依家係屬廣東清遠嘅熱門旅遊觀光地之一。

觀光業
佢係被評定成中華人民共和國嘅「鄉村文化體驗地」同AAAA級景區。入面開設咗農業公園、鄉村酒店同特色民宿，係休閒觀光同科普教育、戶外拓展等成一體嘅大型景區。而喺景區大門，營運公司爲咗爭生意而將牌匾寫成咗「峰林曉鎮」四字。
劃設嘅景區入邊係主要設置咗廿個觀光景點，包括咗峰林火車、溶洞科幻館、中國共產黨建教育基地同軍事體驗樂園園區；重有溶洞酒店、碧鄉客棧、畔山居等一揸旅館響度服務遊客。佢喺日頭有提供滑翔降傘同熱氣球等活動，晚黑就安排埋燈光騷響度。依家喺華南最大嘅夜明珠亦喺呢個景區入面。
峰牙-己榜國家公園

（越南文：Vườn quốc gia Phong Nha-Kẻ Bàng／園國家峰牙-己榜）喺越南中北部海邊嘅廣平省省會洞海市西北50公里，係世界遺產。山窿總長有70公里。
峰華邨

峰華邨（Fung Wah Estate）係香港嘅一條公共屋邨，喺香港島東區柴灣，喺1991年入伙，之後喺2000年喺租者置其屋計劃(第三期)將單位出售畀裏面嘅租戶，而家已經成立咗業主立案法團。邨裏面有一棟居者有其屋景翠苑。
峰華邨嘅商舖同埋停車場係由領匯管轄。

北角殺妓案
2008年初北角鳳姐被殺案，差人喺峰華邨曉峰樓一個單位，拉咗死者嘅32歲前男朋友，殺人動機懷疑同感情同金錢有關。
峯田茉優

峯田茉優 ，係日本嘅一個女藝人同埋配音員。
小杉十郎太

小杉十郎太 ，係日本嘅一個男配音員。

配音作品一覽
呢個表唔完整，歡迎加料。
小李飛刀

小李飛刀（The Little Li Flying Dagger/Xiaoli Feidao），係武俠小說家古龍虛構嘅武器之一，為「小李探花」李尋歡嘅武器，之後葉開、丁靈中、李壞等角色亦使用。
小李飛刀，刀有三寸七分長，用一般尋常鋼鐵鑄造，配合內功運用，無堅不摧，係一種防無可防嘅武器。當其他人注意到嘅時候，飛刀就已經命中咗目標。
小暑

小暑係廿四節氣中嘅第十一個，響陽曆7月6號或者7月7號，亦即係太陽響黃經105°嗰日。
小暮英麻

小暮英麻 ，係日本嘅一個女藝人同埋配音員。
小杉敏之

小杉敏之（1968年6月20號—）係日本足球員，司職後衞，效力過名古屋八鯨，及仙台七夕。
小村德男

小村德男（1969年9月6號—）係日本足球員，司職後衞，日本足球代表隊前成員。

日本足球代表隊
小村德男喺1995年到1998年間爲日本隊出場30次，入咗4球。佢代表日本參加過1998年FIFA世界盃。
小東營

小東營（粵拼：siu2 dung1 jing4）係中國廣東省廣州市嘅一條比較有文化特色嘅內街，喺越秀區嘅越華路東邊嘅汕頭市人民政府駐廣州辦事處對面嗰度，東邊冇幾遠就係倉邊路。

名
呢條街係因為之前有個小東營嘅舊址響度先至改咗噉嘅名。

史
喺明朝嘅成化年間，由於兩廣地區啲瑤人喺度搞起義，嗰時嘅兩廣總督韓雍就嗌咗南京嘅達官軍（回族軍士）成千人嚟廣州度搞鎮壓政權，後嚟佢搞掂咗之前喺兩廣地區搞起義嘅瑤人。而達官軍嘅指揮——羽士夫同馬黑麻就嚟咗廣州，就整咗大東營、小東營、西營、及竹筒營呢4個營出嚟。而小東營一直到明朝為止，都重係回族兵嘅營地。

特色
呢條街都有啲文化特色吓，其中老街坊比較熟嘅越華書院就喺呢度附近；而小東營清眞寺同「三·二九」起義指揮部舊址就喺呢條街入面。
小暮大器

小暮大器（1994年5月17號—）係日本足球員，司職中場，效力秋田藍閃電。
廣州大學附屬中學

廣州大學附屬中學嘅黃華路校區，喺2015年4月15號影。
廣州大學附屬中學（粵拼：gwong2 zau1 daai6 hok6 fu6 suk6 zung1 hok6）；簡稱廣大附中（gwong2 daai6 fu6 zung1）；佢係中國廣東省廣州市嘅一間全日制中學，喺1950年4月開辦，入面有2個校區。呢間學校係廣州大學屬下嘅一間中學，同時佢係廣州市嘅一間重點中學。

校服色
呢間學校嘅校服色方面，有兩種唔同嘅版：
第一品種：長袖係　　　，短袖係　　呢啲色。
第二品種：長袖係　　　，短袖係　　呢啲色。

史
其實呢間學校喺1950年4月開辦，喺開辦無耐就嗌咗「中國人民解放軍第十五兵團幹部子弟學校」嘅名，而且嗰時係第四野戰軍喺解放戰爭入面搞嘅四間子弟學校當中嘅最後一間。如估話到喺解放戰爭入面搞嘅另外三間子弟學校，分別喺黑龍江省哈爾濱市、天津市同埋湖北省漢口市，成立時間分別喺1948年5月、1949年1月、1949年8月。而校址就喺而家嘅達道路入面。到咗1950年4月，學校先至改名做「中南軍區兼第四野戰軍幹部子弟學校」。喺1951年3月重改名做「廣東軍區幹部子弟學校」，甚至重搬到百子路（而家係百子橫路）入面。甚至喺1953年8月又搬到郊區嘅石牌玉泉山嗰頭（而家係天河區石牌村入面），重改名做「中南軍區第二小學」，後嚟重改名做「廣州六一小學」，到咗1956年8月，學校又改名做「廣州八一小學」，同時學校重搬到而家嘅黃華路入面。
到咗1958年8月，學校升級到中學之後，重改名做「廣州八一中學」（唔係而家嘅廣州市八一實驗學校）。但係文革期間由於受到破四舊嘅思想影響，喺1968年8月份改咗名做「廣州市第五十三中學」，喺1970年代嗰時，呢間學校重俾人話過喺小升初錄取批次入面，佢係最渣屎嘅學校。不過「廣州市第五十三中學」嘅名用到1981年，由於廣州師範學院（喺2000年同廣州大學合併咗）嘅畢業生分配到呢間學校入面，結果學校又改名做「廣州師範學院附屬中學」，之後由於越嚟越多人可以喺高考度過到錄取分數線，之後學校有開始改頭換面，重掛咗奥林匹克學校嘅牌出嚟，而間學校嘅衰名先至俾人除咗。喺2000年10月，由於廣州師範學院同廣州大學合併咗，呢間學校重改咗名做而家嘅「廣州大學附屬中學」。
到咗2010年初，呢間學校重喺而家嘅大學城入面，南三路（而家係國醫西路）附近搞咗間新嘅校區出嚟。
廣州大同中學

廣州市大同中學係中國廣東廣州嘅一間全日制中學，1947年春開辦，位置喺白雲區廣從五路511號（竹料路口），105國道嘅K2528+100標記位。

校服色
長袖
衫：　　　相間。領　帶　邊，袖口　帶一條　　相間嘅線；兩袖近膊頭位有　嘅加粗T字花紋（入面有「GUANG ZHOU 80 ZHONGXUE」嘅白色字樣）。正面同背面近心口位有　線，　線下邊有純　底色，中間有　線隔開咗；左右對稱。
褲：　，兩邊有　直角三角形花紋。
風褸
相間。領　，袖口　；正面同背面近心口位都有中間闊兩邊窄嘅　V字，左右對稱。
短袖
衫：純　，領　帶　邊，有領有紐扣。
褲：　，兩邊有中等厚度嘅　線。

史
學校喺1947年春開辦，初期嘅校址同校名同而家相比出現咗好大變化：
校名
1950年將鐘落潭嘅慕德中學合併咗，名變成「番禺縣第五中學」。
1958年郊區接管時改成「廣州市郊區竹料中學」。
1962年俾廣州市教育局睇時改名做「廣州市竹料中學」。
1968年受到破四舊浪潮影響，學校改名做「廣州市第八十中學」。
1970～1975年：學校改名做「東方紅中學」。
1977年：校名打回頭成「廣州市第八十中學」。
1988年9月～1992年7月：學校實行一校兩制
一校兩制期間，雖然校名以「廣州市第八十中學」嚟辦，但衍生咗「廣州市白雲建築職業高級中學」嘅學校。
1992年7月：取消辦高級中學，恢復返「廣州市第八十中學」嘅學校。
2017年12月23號，學校改名做「廣州大同中學」兼正式掛牌。
地址
1947年春：喺竹料墟嘅同升社學（今日嘅竹料第一小學）辦學。
1988年夏：搬到廣從五路511號（竹料路口）繼續辦學。
廣州大學城中心區體育場

廣州大學城中心區體育場（粵拼：gwong2 zau1 daai6 hok6 sing4 zung1 sam1 tai2 juk6 coeng4）係中國廣東省廣州市嘅其中一間大型體育場同田徑訓練場，喺番禺區小穀圍島嘅廣州大學城中心區生態公園嘅北邊。呢間體育場係繼天河體育中心同廣東奧林匹克體育中心之後嘅廣州第三大體育場。

入面有嘅設施
呢間體育場有足球場、單車館、輪滑館、鐵人三項同公開水域賽場、極限運動場。
廣州大學實驗中學

學校喺1986年開辦，初期係一間好普通嘅學校，直到2002年5月，學校為咗加大對外宣傳嘅聲譽而改名做「廣州大學實驗中學」，同年年底升級為白雲區一級學校，2004年更加升級為廣州市一級學校。2010年初，由於廣州要擴大名校嘅輻射力度同優質學位關係，所以決定喺同年4月20號將呢間學校同越秀區外國語學校合併，而家屬越秀區外國語學校嘅北校區，之前原有在讀嘅學生喺2012年夏天全部消失嗮。
廣州大學

廣州大學（粵拼：gwong2 zau1 daai6 hok6；英文：Guangzhou University），簡稱廣大（gwong2 daai6），係中國廣東廣州嘅正式大學，1927年開辦，有兩個校區。

史
學校喺民國16年（1927年）開辦，但無耐因戰亂而停辦，直到1953年開辦廣州教育學院為止。1958年8月正式成立咗廣州師範學院，3年後佢同廣東師範學院合併，之後學校規模逐漸衰落到1964年7月停辦。而廣州市建築工程局業餘工程學院喺1960年開辦，雖然喺1964年俾國家教育部批准咗備案，但開辦咗2年後，因文革破四舊浪潮而停辦，1973年復辦兼改咗嗌「七二一工人大學」。1975年，廣州市聯合職工大學紡織學院正式成立。1978年12月，廣州師範學院復辦。1980年，原先嘅七二一工人大學改名做廣州市建築工程局職工大學。時隔3年，廣州職業大學正式成立，重喺2年後加開咗廣州高等師範專科學校，同年，廣州市建築工程局職工大學同聯合職工大學紡織學院先後改名做廣州市建築總公司職工大學同廣州紡織工業職工大學。1987年1月成立咗廣州城市建設學院，重喺1991年成立華南建設學院。但好景唔長，1995年4月華南建設學院東校區同廣州市城建職工大學從廣州大學分出去，同廣東工學院、廣東機械學院合併成廣東工業大學。2000年又將原有嘅8間學院合併嗮，變成而家嘅廣州大學。2004年初新開咗大學城校區。
廣州大學城

（英文：Guangzhou Higher Education Mega Center）係中國廣東省廣州市嘅其中一個新開發嘅城區，喺番禺區小谷圍。西南邊靠住洛溪島；西北邊靠住海珠區同官洲；東北邊靠住長洲島；東邊隔河靠住番禺嘅新造鎮。呢個城區喺2003年1月份開始逳手起，一直到2004年9月份先至起好。喺2004年9月1號先至有10間廣東嘅高校陸續殺到大學城入面。

史
2003年1月21號，嗰時嘅中共中央政治局委員、廣東省委書記張德江喺上咗2個月，就嚟咗番禺嘅小谷圍睇下點樣逳手起廣州大學城，重提出咗「起中華人民共和國一流嘅大學城」同埋「2004年9月份開學招生」嘅嘢嚟明確方向。
凈係過咗1日，廣州市委同市政府開咗個會嚟研究點落實張德江講嘅嘢，嗰時結合咗廣東省委同省政府嘅「三個統一」（統一規劃、統一建設、統一管理）嘅要求而成立一座廣州大學城嘅建設指揮部，佢主要嚟實施起廣州大學城。喺指揮部辦公室嘅直接組織同領導作用，就準備起大學城嘅一期工程。其中包括咗225萬平方米嘅房屋建築、冚唪唥嘅城市市政、公共同校園綠化、公共配套設施同水電、煤氣等公用基礎嘅配套設施。
其實未起大學城之前，小谷圍嗰邊有13個村響度，但係2003年嘅建設規劃入面話「凈係留返貝崗村、南亭村、北亭村同埋穗石村響度」。而凈低嗰9個村啲地，廣州市政府喺未經過國務院批准就收賣咗佢，甚至自己將嚿地分成39嚿地皮嚟避開國務院嘅巡查。除咗建築用地話用￥＜100嚟收返，而凈低嘅部分土地甚至用嚟搞商業建築用地都有。
嗰時有一小部分村民話唔同意政府嘅徵收，嗰時有政府官員出埋員警、治安隊員同城管一齊搞強拆。而村民啲房屋拆嗮之後，就去咗徵收地嘅搭棚度住，但係都唔好彩，自己搭嘅棚屋都俾人拆埋。由於有好多村民唔單止都冇收到政府點賠，相反重冇屋住，凈係留返喺未拆嘅祠堂入面住，而且生活條件非常之惡劣。
到咗2004年8月底，入駐高校嘅8000幾名師生都按期嚟嗮呢度。凈係過咗幾日（2004年9月初），31000幾位新生同4000幾位老師都嚟嗮大學城。而廣州大學城就噉成功實現咗佢嘅新學年開學招生。
到咗2010年亞洲運動會就快開幕嗰陣，廣州市政府為咗改善同埋保留村嘅市容，就喺自然村嘅周圍起咗鐵皮牆，凈係留返好少嘅出入口畀村民出入。有部分村民話噉做係改善村入面嘅治安管理；重有人話係侵犯同歧視村民嘅權利。嗰時鐵皮牆入面黐嗮牛皮癬響度。而有啲自然村入面開嘅飲食檔嘅人話：「喺未起鐵皮牆之前，附近啲學生成日嚟呢度幫襯嘅，但係起咗鐵皮牆之後因為成日有太陽光射嚟呢度，而鐵皮牆入面好鬼熱辣辣噉，搞到學生都唔再嚟幫襯。」

島入面
內中外環嘅3條環路同12條放射線整出嚟嘅開放式路網。入面有出去廣州同番禺市區、長洲島嘅巴士路線，重有島內線去到主要公共設施同各個校區都得。
另外，大學城入面重有個長途客運站響度，不過成日喺假期入面畀師生去到附近嘅省市同市區嘅客運站地方。

商業
廣州大學城嘅大型商業中心方面，就包括咗喺廣州大學入面嘅商業中心、北亭廣場同埋GOGO新天地，佢提供咗飲食、娛樂、超市、服飾、精品等好多個行業嘅服務，其中講得最出名嘅就係GOGO新天地喇。佢係成個廣州大學城地區入面，發展得最成熟、最有人氣嘅大型商場。而大學城入面凈得返嘅南亭、貝崗、北亭同埋穗石呢4個村入面，都整咗有佢自己嘅村辦商業區出嚟，其中最出名嘅就係貝崗村，由於佢有自己嘅地理優勢響度，所以佢重喺街邊臨時搭咗棚商舖出嚟，嗰度係大學城嘅另一度行街嘅shopping地區。
另外，喺未起廣州大學城之前，呢度就整咗綜合商業嘅南區同北區出嚟，嗰兩個商業區係大學城入面，起步得比較早嘅商業規劃區，分別喺大學城入面嘅南北兩個地鐵站隔籬。雖然話規劃緊大學城嗰鎮就整咗兩個商業區嚟畀學生買嘢、食嘢、娛樂通郵政等呢啲服務，但由於佢離學生嘅生活區都幾遠下，相對嚟講都冇天河城或荔灣廣場或北京路步行街或王府井咁火爆。而家大學城入面都係教育機構同餐飲商鋪比較多吓。
廣州大劇院

廣州大劇院嘅占地面積係42000平方米，建築面積73000平方米，建築總高度43.1米。

介紹
珠江新城嘅廣州大劇院
廣州大劇院係中國大陸華南地區最先進、最完善同埋最大嘅綜合性表演藝術中心，佢全新嘅運營管理模式都成為咗中國文化體制改革嘅先前陣地。呢家劇院用咗全新嘅運營管理模式，係由廣州市政府通過招標方式嚟揀出經營管理團隊嚟負責大劇院嘅運營，實現獨立運作同埋核算。結果經過激烈嘅競爭之後，由中國對外文化集團公司攞到經營權。而廣州大劇院喺文化部、中國對外文化集團公司同埋廣東省委省政府、廣州市委市政府有關部門嘅正確領導同埋大力支持以「立足珠三角，合作港澳臺，攜手東南亞，面向全世界」嘅戰略，大膽探索中國劇院經營管理嘅新模式同埋改革發展道路嚟合埋國內國際嘅各類優勢文化資源，聚集演藝產業鏈，推舉舞臺藝術精品，倡領先進文化，努力將廣州大劇院整成華南最高藝術殿堂、全球傑出華人藝術家嘅演藝舞臺。而呢間劇院喺開放到依家為止，其中全世界高水準同埋國內外嘅演出已經達到700幾場。

改名
喺2010年5月，呢間嘢試過一次改名。主要嘅係喺2010年4月嗰陣，廣州市市委常委、宣傳部部長王曉玲就話喇：「『廣州歌劇院』呢個名攞實際規模、完善嘅功能嚟比較簡直係有範圍限制，佢雖然話係而家華南地區係最先進、最完善同埋最大嘅綜合性表演藝術中心，而唔係凈係演出『歌劇』咁簡單就搞掂嗮嘅。」，就因為呢句啫，個名喺1個月之後就改咗名叫「廣州大劇院」，不過引起咗好多人反對。
女皇撞到正

《女皇撞到正》（英文：Hotel Soul Good）係2018年上畫嘅港產片，由周秀娜、張繼聰、葛民輝、邵美琪、吳耀漢、盧覓雪、鄒文正主演，甄栢榮執導。套戲係用鬼做題材嘅喜劇，講女主角撞到班古靈精怪嘅嘩鬼。
女神

女神（neoi5 san4，英文：Goddess）係女性嘅神。喺古希臘神話度，女神成日同美德、愛情、性慾、母性、創造力同生育等嘅嘢聯繫埋一齊。
女相

《女相》係2013年中國電視劇，由趙麗穎、陳曉、喬任梁、楊蓉主演。故仔講北齊女官陸貞。
女真字

女真字()係女真舊時嘅字，用嚟寫女真文，喺金朝初期發明，亦做咗佢嘅官方字，到金朝亡咗之後就慢慢失傳，到女真人再興起劀後金國嗰時，發明咗寫滿文嘅滿字，已經同女真字完全無關係。
女真文

女真文，又叫女真語、女真話，係女真舊時嘅語文，本來無得寫，直到金朝初期發明咗女真字先至有得寫。到後金興起時，滿文已經逐漸取代女真文。
張筱真

張筱真，係中國音樂製作人。佢喺中央音樂學院畢業。

經歷
2017年，佢為周深嘅《藍色降落傘》作曲。2020年，佢做咗《在遠方》音樂劇嘅監製。
張簡君偉

張簡君偉（粵拼：zoeng1 gaan2 gwan1 wai5；英文：Alex Chang Jien；1980年9月14號—），佢依家係華研國際音樂旗下嘅詞曲作家、寰亞傳媒集團音樂總監。佢主要代表作品係S.H.E唱嘅《聽袁惟仁彈吉他》。
張紹光

張紹光，香港親中派政治人，香港再出發大聯盟發起人之一。
張立基

張立基（英文：Norman Cheung，1962年7月18號—）係香港男歌手同演員，1986年出道，出過十幾隻碟，又拍過電影同亞洲電視劇集。

演出
呢個表唔完整，歡迎加料。
張立長

張立長（粵拼：zoeng1 laap6 coeng4；1994年2月14號—），係臺灣老王樂隊嘅主唱、木結他手。

簡歷
佢喺國立政治大學經濟學系畢業，目前正攻讀國立政治大學科技管理與智慧財產研究所。
巳

巳係地支第六。有時借用來講第六。時間方面，巳對應09:00到11:00；月份方面，巳對應農曆四月或八月。
巴中恩陽機場

巴中恩陽機場（粵音：baa1 zung1 jan1 joeng4 gei1 coeng4）係喺中國四川嘅一個機場，喺2019年嗰陣起好兼且開放畀人用嚟搭飛機。
巴丹群島

巴丹群島係菲律賓巴丹群島省嘅群島，最大島係伊巴雅特島。